
[bookmark: _Hlk190941833]Θέμα: «Περί καθορισμού τελών ελλιμενισμού και άλλων παρεχόμενων υπηρεσιών στη Ναυταθλητική Μαρίνα Καλλιθέας»

  Παρακαλούμε όπως στα θέματα της ημερήσιας διάταξης συμπεριλάβετε και το πιο κάτω θέμα: «Περί καθορισμού τελών ελλιμενισμού και άλλων παρεχόμενων υπηρεσιών στη Ναυταθλητική Μαρίνα Καλλιθέας».

Έχοντας υπόψη:
1. Τα Άρθρα 120 – Αρμοδιότητες Δημοτικού Συμβουλίου και 421 -επιβολή Δημοτικών τελών- του       Ν. 5314/2026 (ΦΕΚ Α’ 103/29.06.2026) «Κώδικας Τοπικής Αυτοδιοίκησης».
2. Το τμήμα διαχείρισης της Ναυταθλητικής Μαρίνας Καλλιθέας ανήκει στην οργανική   μονάδα της   Διεύθυνσης Άθλησης.
3. Την υπ’ αριθμ. πρωτ. 1907/08.01.2024 (ΦΕΚ 130/Β’/09.01.2024) Διαπιστωτική Πράξη του Γραμματέα της Αποκεντρωμένης Διοίκησης Αττικής με την οποία διαπιστώνεται η από 31.12.2023 Αυτοδίκαιη κατάργηση του ν.π.δ.δ. με την επωνυμία «Ν.Π.Δ.Δ. ΟΡΓΑΝΙΣΜΟΣ ΠΑΙΔΙΚΗΣ ΑΓΩΓΗΣ ΚΑΙ ΑΘΛΗΣΗΣ ‘’ΓΙΑΝΝΗΣ ΓΑΛΛΟΣ’’» και της κοινωφελούς επιχείρησης με την επωνυμία «ΔΗΜΟΤΙΚΗ ΚΟΙΝΩΦΕΛΗΣ ΕΠΙΧΕΙΡΗΣΗ ΚΑΛΛΙΘΕΑΣ ΔΗΚΕΚ» και η άσκηση των αρμοδιοτήτων τους από τον οικείο Δήμο.  
4. Την υπ’ αριθμ. 9/2024 (ΑΔΑ:6ΦΘ7ΩΕΚ-ΜΛΧ) απόφαση Δημάρχου περί ορισμού Αντιδημάρχων και μεταβίβασης αρμοδιοτήτων του σ’ αυτούς, όπως αυτή τροποποιήθηκε με την υπ’ αριθμ. 525/2024 απόφαση Δημάρχου.
5. Την υπ’ αριθμ. 13/2024 Απόφαση Δημάρχου Καλλιθέας περί «Οργάνωσης & λειτουργίας των υπηρεσιών του καταργηθέντος Νομικού Προσώπου Δημοσίου Δικαίου του Δήμου Καλλιθέας “Οργανισμός Παιδικής Αγωγής & Άθλησης – Γιάννης Γάλλος” και της λυθεί σας Δημοτικής Κοινωφελούς Επιχείρησης Καλλιθέας -ΔΗΚΕΚ μέχρι την ενσωμάτωση αυτών στον Οργανισμό Εσωτερικής Υπηρεσίας».
6. Τις διατάξεις του κεφαλαίου Γ΄ άρθρο 31α του ν. 2160/1993 (ΦΕΚ 118/Α΄/19-7-1993) περί δημιουργίας και λειτουργίας τουριστικών λιμένων, όπως έχει τροποποιηθεί και ισχύει.
7.  Το με αριθ. ΦΕΚ 201/Β΄30.1.2017 που αφορά την έγκριση του Ειδικού Κανονισμού λειτουργίας της Ναυταθλητικής Μαρίνας του Δήμου Καλλιθέας, όπως αυτός έχει τροποποιηθεί.

Η πρότασή μας για τα τέλη ελλιμενισμού  και άλλων παρεχόμενων υπηρεσιών στη Ναυταθλητική Μαρίνα  Καλλιθέας από το έτος 2026 διαμορφώνονται όπως παρακάτω επισημαίνοντας ότι οι κατωτέρω τιμές δεν περιλαμβάνουν Φ.Π.Α. Επί αυτών θα προστίθεται ο εκάστοτε ισχύων συντελεστής Φ.Π.Α. και κάθε άλλη νόμιμη επιβάρυνση.
                                              
1. Η χρέωση των δικαιωμάτων ελλιμενισμού είναι μηνιαία. Ως πρώτη ημέρα για τον υπολογισμό της καταβολής δικαιωμάτων ελλιμενισμού λαμβάνεται υπόψη η ημέρα έναρξης της Σύμβασης Ελλιμενισμού. Οι συμβάσεις ελλιμενισμού είναι ορισμένου χρόνου διάρκειας από 1 έως 365 ημέρες και δεν λαμβάνεται υπόψη ο χρόνος των διαδοχικών συμβάσεων στον καθορισμό των εκάστοτε εκπτώσεων, ή/και προπληρωμών.
2. Η τιμολόγηση των δικαιωμάτων ελλιμενισμού καθορίζεται με βάση το ολικό μήκος του Σκάφους (ακρότατο πρωραίο – ακρότατο πρυμναίο) (LOA). Ως ολικό μήκος του σκάφους ορίζεται το ολικό μήκος αυτού, όπως αυτό δηλώνεται από την οικεία Αρχή στο ισχύον Έγγραφο Εθνικότητος ή στο Πιστοποιητικό Καταμέτρησης συν το μέγιστο μήκος των οιωνδήποτε κινητών ή ακινήτων εξαρτημάτων που προεξέχουν της πλώρης ή/και της πρύμνης του σκάφους (όπως λ.χ. δελφινιέρες, μπαστούνια, θαλασσομάχοι, καπόνια πλατφόρμες). O φορέας διαχείρισης της μαρίνας, για τον τελικό υπολογισμό του μήκους του σκάφους, διατηρεί το δικαίωμα να προβεί σε επιμέτρηση με δικά του μέσα. Για συγκεκριμένες κατηγορίες σκαφών, θα ισχύουν οι όροι του άρθρου 3.1.
3. Το τιμολόγιο δικαιωμάτων ελλιμενισμού αφορά σε αγκυροβόλια σκαφών με πρυμνοδέτηση.
4. Σε όλα τα αναφερόμενα παρακάτω ποσά που αφορούν στις παρεχόμενες υπηρεσίες (ελλιμενισμός, λοιπές παροχές, κλπ) δεν περιλαμβάνεται ο αναλογούν ΦΠΑ καθώς και κάθε άλλος νόμιμος δημόσιος, κοινοτικός, δημοτικός φόρος ή τέλος.
5. Ο Φορέας διαχείρισης δύναται να αναπροσαρμόζει το προτεινόμενο τιμολόγιο ελλιμενισμού, σύμφωνα με τις αποφάσεις του Δημοτικού Συμβουλίου..
6. Σε περίπτωση που το σκάφος ανήκει κατά κυριότητα σε φυσικό πρόσωπο δημότη του Δήμου, τότε παρέχεται έκπτωση ποσοστού 30% επί του εκάστοτε ισχύοντος τιμολογίου ανά κατηγορία  και εφόσον ο δημότης δεν ανήκει στους ομίλους που περιγράφονται στον Κανονισμό λειτουργίας.

1. ΤΙΜΟΛΟΓΙΟ ΝΑΥΤΑΘΛΗΤΙΚΩΝ ΣΚΑΦΩΝ 
1.1	Το τιμολόγιο εφαρμόζεται σε όλα τα Ναυταθλητικά σκάφη παντός τύπου, που ανήκουν σε αναγνωρισμένους ναυτικούς Ομίλους ή ναυτικά σωματεία και είναι καταχωρημένα στα Μητρώα των Ομίλων αυτών και προορίζονται είτε για την προπόνηση των ναυταθλητών, είτε για την συμμετοχή σε πάσης φύσεως αγώνες και φέρουν την Ελληνική σημαία, καθώς και σε όσα ασχολουνται με την αθλητική αλιεία.
Για να θεωρηθεί ένα σκάφος ναυταθλητικό θα πρέπει να ισχύουν σωρευτικά τα ακόλουθα:
(α)     να είναι τουριστικό πλοιάριο ιστιοφόρο ή κωπήλατο ή  μηχανοκίνητο, που έχει από την κατασκευή του, προορισμό τη συμμετοχή του σε ναυτικά αθλήματα, νηολογημένο ή λεμβολογημένο σε ελληνικό νηολόγιο
(β)  να είναι εγγεγραμμένο σε μητρώο αναγνωρισμένου από την Ελληνική Ομοσπονδία, ναυτικού ομίλου ή ναυτικού σωματείου (απαιτείται έγγραφο της Ομοσπονδίας για τα αναγνωρισμένα σωματεία ή/και ομίλους)
(γ)    να χρησιμοποιείται για την προπόνηση ή/και εξάσκηση των αθλητών ή μελών του ναυτικού σωματείου/ομίλου και
(δ)   να υπάρχει έγγραφη Βεβαίωση της Ε.Ι.Ο. ότι το συγκεκριμένο σκάφος έχει συμμετοχή και έχει τερματίσει σε 3 ιστιοδρομίες ετησίως, συνολικής διαδρομής τουλάχιστον 70 ναυτικών μιλίων (για το προηγούμενο έτος).
ε) να μην είναι επαγγελματικό του Ν. 2743/1999, όπως αυτός ισχύει.

Για να θεωρηθεί ένα σκάφος ότι ασχολείται με την αθλητική αλιεία θα πρέπει απαραίτητα να έχει βεβαίωση από την αντίστοιχη ομοσπονδία Ελληνική Ομοσπονδία Υποβρύχιας Δραστηριότητας Αθλητικής Αλιείας(Ε.Ο.Υ.Δ.Α.)

1.2	Το τιμολόγιο των ναυταθλητικών σκαφών, των σκαφών που ασχολούνται με την αθλητική αλιεία που ελλιμενίζονται στην Μαρίνα έχει ως εξής :

	ΚΑΤΗΓΟΡΙΑ
	ΜΕΤΡΟ ΜΗΚΟΥΣ
	€/Μέτρο/Μήνα χωρίς ΦΠΑ 

	Α1 
	  ≤6,99
	6,30/μέτρο

	Α2
	  7,00 - 7,99
	6,75/μέτρο

	Α3
	  8,00 – 8,99
	07,20/μέτρο

	Α4 
	  9,00 -  9,99
	07,65/μέτρο

	Α5
	10,00 - 10,99
	08,55/μέτρο

	Α6
	11,00 - 11,99
	9,90/μέτρο

	Α7
	12,00 - 12,99
	10,80μέτρο

	Α8
	13,00 - 13,99
	11,70/μέτρο

	Α9
	≥ 14,00
	15,30/μέτρο



1.3	Ειδικά για τα δικαιώματα ελλιμενισμού των χαρακτηριζόμενων ως ναυταθλητικών και αλιευτικών σκαφών, τα οποία είναι μέλη των περιοριστικά αναφερόμενων Ναυτικών Ομίλων/Συλλόγων και μετεγκαταστάθηκαν στη Ναυταθλητική Μαρίνα, σύμφωνα με τον ΕΣΟΑΠ (ΦΕΚ 233/26-3-2002 άρθρο 3 παρ.2/Γ) τον Ν. 3342/2005 άρθρο 22 και την Σύμβαση Παραχώρησης (7-4-2009/άρθρο 2 παρ. 2.3), παρέχεται έκπτωση ποσοστού πενήντα τοις εκατό (50%) στο εκάστοτε ισχύον Τιμολόγιο. Συγκεκριμένα θα πρέπει να είναι μέλη των : 
α)	Ναυταθλητικός Όμιλος Τζιτζιφιών Καλλιθέας (Ν.Ο.Τ.Κ.) και κατ’ ανώτατο όριο μέχρι 92 σκάφη.
β)	Σύλλογος Ερασιτεχνών Αλιέων & Ναυτικών Αθλημάτων Τζιτζιφιών  Καλλιθέας (Σ.Ε.Α.Ν.ΑΤ.Κ.) και κατ’ ανώτατο όριο μέχρι 42 σκάφη.
γ)	Ιστιοπλοϊκός Όμιλος Προσωπικού Δ.Ε.Η (Ι.Ο.Π. – Δ.Ε.Η.) και κατ’ ανώτατο όριο μέχρι 4 σκάφη.
δ)        Ίδρυμα Σώμα Ελλήνων Προσκόπων και κατ’ ανώτατο όριο μέχρι 10 λέμβους.
ε)       Επαγγελματικός Αλιευτικός Αγροτικός  Σύλλογος Αγ. Νικόλαος και μέχρι 25 σκάφη.
Ζ)         (ΝΑΟΕΦΚ) και κατ’ ανώτατο όριο μέχρι 25 σκάφη.

1.4	Τα ναυταθλητικά σκάφη των παραπάνω ομίλων θα πρέπει να είναι κατά το ελάχιστο 65% επί του αριθμού των θέσεων που δικαιούνται ιστιοπλοϊκά ανοιχτής θαλάσσης και κατά το μέγιστο 35% λοιπά ναυταθλητικά σκάφη.

2. ΣΥΝΟΔΕΥΤΙΚΑ ΣΚΑΦΗ ΤΩΝ ΝΑΥΤΑΘΛΗΤΙΚΩΝ ΣΚΑΦΩΝ
2.1	Το προτεινόμενο τιμολόγιο εφαρμόζεται σε σκάφη παντός τύπου τα οποία είναι μέλος αναγνωρισμένου από την Ε.Ι.Ο. Ναυτικού Ομίλου/Συλλόγου και συνοδεύουν δωρεάν τα ναυταθλητικά σκάφη των Συλλόγων-Ομίλων-Σωματείων κατά τη διάρκεια των αγώνων ή/και άσκηση, εξάσκηση των αθλητών τους. Για να υπαχθεί σκάφος μέλος του Ναυτικού Ομίλου/Συλλόγου στο παρόν τιμολόγιο θα πρέπει να πληροί σωρευτικά τις παρακάτω προϋποθέσεις :
(α) Σκάφος παντός τύπου (ιστιοφόρο, κωπήλατο, μηχανοκίνητο κλπ) ελληνικής σημαίας.
(β) να είναι εγγεγραμμένο σε μητρώο αναγνωρισμένου από την Ελληνική Ομοσπονδία, ναυτικού ομίλου ή ναυτικού σωματείου (απαιτείται έγγραφο της Ομοσπονδίας για τα αναγνωρισμένα σωματεία ή/και ομίλους).
(γ) να χρησιμοποιείται για την συνοδεία ναυταθλητικών σκαφών κατά τη διάρκεια των αγώνων ή/και προπόνηση ή/και εξάσκηση των αθλητών ή μελών του ναυτικού σωματείου/ομίλου.
(δ) ο αριθμός τους δεν θα υπερβαίνει  ποσοστό 15% των ελλιμενιζομένων σκαφών του συνολικού αριθμού των θέσεων ελλιμενισμού κάθε Ομίλου/Σωματείου/Ομοσπονδίας.
2.2 Το τιμολόγιο των συνοδευτικών των ναυταθλητικών σκαφών που ελλιμενίζονται στην Μαρίνα Ναυταθλητικών σκαφών έχει ως εξής :

	ΚΑΤΗΓΟΡΙΑ
	ΜΕΤΡΟ ΜΗΚΟΥΣ
	€/Μέτρο/Μήνα χωρίς ΦΠΑ

	Β1 
	≤   8,99
	16,20/μέτρο

	Β2 
	9,00   - 9,99 
	18,00/μέτρο

	Β3
	10,00 - 10,99  
	19,80/μέτρο

	Β4
	11,00 - 11,99 
	20,25/μέτρο

	Β6
	12,00 - 12,99  
	20,70/μέτρο

	Β7
	13,00 - 13,99 
	21,15/μέτρο

	Β8
	≥ 14,00 .
	21,60/μέτρο



2.3 Ειδικά για τα συνοδευτικά σκάφη των ναυταθλητικών σκαφών των Ναυτικών Ομίλων/Συλλόγων, της παραγράφου 1.3 του παρόντος παρέχεται έκπτωση στο προαναφερόμενο τιμολόγιο συνοδευτικών σκαφών ποσοστού πενήντα τοις εκατό (50%) εφαρμοζομένων αναλογικά των προϋποθέσεων του άρθρου 1.3 του παρόντος.
Συγκεκριμένα θα πρέπει να είναι μέλη των : 
α)	Ναυταθλητικός Όμιλος Τζιτζιφιών Καλλιθέας (Ν.Ο.Τ.Κ.) και κατ’ ανώτατο όριο μέχρι 16 σκάφη.
β)	Σύλλογος Ερασιτεχνών Αλιέων & Ναυτικών Αθλημάτων Τζιτζιφιών  Καλλιθέας (Σ.Ε.Α.Ν.ΑΤ.Κ.) και κατ’ ανώτατο όριο μέχρι 7 σκάφη.
γ)	Ιστιοπλοϊκός Όμιλος Προσωπικού Δ.Ε.Η (Ι.Ο.Π. – Δ.Ε.Η.) και κατ’ ανώτατο όριο μέχρι 1 σκάφος.
δ)   (ΝΑΟΕΦΚ) και κατ’ ανώτατο όριο μέχρι  4 σκάφη



3.	ΤΙΜΟΛΟΓΙΟ ΛΟΙΠΩΝ ΤΟΥΡΙΣΤΙΚΩΝ ΣΚΑΦΩΝ ΑΝΑΨΥΧΗΣ
3.1 Το προτεινόμενο τιμολόγιο εφαρμόζεται στα χαρακτηριζόμενα ως τουριστικά σκάφη αναψυχής με όνομα, χαρακτηριστικά, ιθαγένεια, διεθνές σήμα, λιμένα νηολόγησης ανεξαρτήτως εγγραφής τους σε ελληνικό ή αλλοδαπό νηολόγιο ή λεμβολόγιο, που ελλιμενίζονται σε χώρο της Ναυταθλητικής Μαρίνας.

	ΚΑΤΗΓΟΡΙΑ
	ΜΕΤΡΑ ΜΗΚΟΥΣ 
	€/Μέτρο/Μήνα χωρίς ΦΠΑ

	Γ1
	≤ 7,49
	21,00 € /μέτρο

	Γ2
	7,50 – 10,49
	29,00 €/μέτρο

	Γ3
	10,50 – 12,49
	30,00 €/μέτρο

	Γ4
	12,50 – 15,49
	35,00 €/μέτρο

	Γ5
	15,50 – 20,49
	38,00 €/μέτρο

	Γ6
	20,50 – 25,00
	41,00 €/μέτρο



Στη ναυταθλητική μαρίνα Καλλιθέας δύναται να φιλοξενούνται σκάφη στoν εξωτερικό προβλήτα του λιμένα άνω των 25μ. Για την συγκεκριμένη κατηγορία σκαφών τα τιμολόγια διαμορφώνονται ως εξής:
Α)	Ο ιδιοκτήτης κάθε τέτοιου σκάφους θα πρέπει να καταβάλλει για κάθε κατάπλου δικαιώματα προσόρμισης τα οποία διαμορφώνονται: ΚΟΧ (Κόροι Ολικής Χωρητικότητας) πλοίου x 0,028€  
και 
Β)	Τέλη παραβολής τα οποία διαμορφώνονται: 0,871€  x μέτρα/ημέρα για πλαγιοδέτηση, ενώ όταν πρόκειται για πρυμνοδέτηση το αντίστοιχο τέλος υπολογίζεται: 0,566€ χ μέτρα/ημέρα.

Ο ιδιοκτήτης οφείλει να καταβάλλει και τα δύο ως άνω τιμολόγια σωρευτικά .

4.	ΤΙΜΟΛΟΓΙΟ ΔΙΕΡΧΟΜΕΝΩΝ ΣΚΑΦΩΝ-ΠΡΟΣΩΡΙΝΟΣ ΕΛΛΙΜΕΝΙΣΜΟΣ
4.1  Για τα διερχόμενα σκάφη, στην έννοια των οποίων εμπίπτουν εκείνα των οποίων η σύμβαση ελλιμενισμού είναι μικρότερης ή ίσης χρονικής διάρκειας των σαράντα (40) ημερολογιακών ημερών, η ημερήσια χρέωση ελλιμενισμού επιβάλλεται εφάπαξ ανά προσέγγιση σκάφους ανεξαρτήτως χρόνου παραμονής και ανέρχεται στο ποσό ύψους :
Από 7,49 έως 15μέτρα /80,00 € 
Από 15,01 μ.  έως 25μ /100,00€ 
Από 25,01 και άνω /150,00€ 

Σε περίπτωση προσωρινού ελλιμενισμού  catamaran  η χρέωση θα υπολογίζεται εις διπλούν 

5.	ΤΙΜΟΛΟΓΙΟ ΠΛΑΓΙΟΔΕΤΗΣΗΣ
5.1	Πλαγιοδέτηση σκάφους, πραγματοποιείται μετά από έγκριση της Διεύθυνσης της Μαρίνας, η οποία είναι αποκλειστικά αρμόδια να αποφασίσει σχετικά, και τιμολογείται σε ποσοστό 100% επιπλέον των εκάστοτε ισχυόντων δικαιωμάτων ελλιμενισμού ανά κατηγορία. Η παραπάνω προσαύξηση δεν καταβάλλεται στις περιπτώσεις κατά τις οποίες, τα αρμόδια όργανα του φορέα διαχείρισης της Μαρίνας αποφασίζουν την πλαγιοδέτηση, για λόγους ασφαλείας των σκαφών μέσα στη Μαρίνα. 

6.	ΤΙΜΟΛΟΓΙΟ ΧΡΗΣΗΣ ΧΕΡΣΑΙΟΥ ΧΩΡΟΥ
6.1	α)Σκάφη με σύμβαση χρονικής διάρκειας άνω των σαράντα ημερών (40) ημερών που διατηρούν το δικαίωμα ελλιμενισμού στην Μαρίνα και κάνουν χρήση του χερσαίου χώρου καταβάλλουν δικαιώματα χρήσης του χερσαίου χώρου, ως εξής : 

	 ΜΕΤΡΑ  
ΜΗΚΟΥΣ 
	€/Μέτρο/ημέρα χωρίς ΦΠΑ 
ΤΙΜΟΛΟΓΙΟ 


	Για σκάφη έως 12,00 μ
	0,65 Ευρώ 

	Για σκάφη 12,01 έως 14,99μ
	0,80 Ευρώ

	Για σκάφη άνω των 15μ
	1,10 Ευρώ



(β) Σκάφη που δεν διατηρούν το δικαίωμα ελλιμενισμού στην Μαρίνα και κάνουν χρήση του χερσαίου χώρου καταβάλλουν δικαιώματα χρήσης του χερσαίου χώρου, ως εξής :
	ΜΕΤΡΑ  ΜΗΚΟΥΣ 
	€ /μέτρο/ημέρα χωρίς ΦΠΑ

	Για σκάφη έως 12,00 μ
	0,90 Ευρώ 

	Για σκάφη 12,01 έως 14,99μ
	1,10 Ευρώ

	Για σκάφη άνω των 15μ
	1,50 Ευρώ



6.2	Στον χερσαίο χώρο της Μαρίνας μπορούν να παραμένουν σκάφη μήκους άνω των 5μ. Η παραμονή σκάφους στον χερσαίο χώρο δεν μπορεί να υπερβαίνει τις  (30 ) συνεχόμενες ημέρες.
Η παραμονή στον χερσαίο χώρο παραπάνω των εξήντα ημερών θα επιβαρύνεται με προσαύξηση 50%

7.	ΤΙΜΟΛΟΓΙΟ ΜΗ ΣΥΜΒΑΤΙΚΩΝ ΣΚΑΦΩΝ
7.1	Σκάφη με περισσότερες της μίας γάστρας (MULTI HULLS) ή άλλες παρεμφερούς τεχνολογίας που αλλάζει τις συμβατικές σχέσεις μήκους – πλάτους, καταβάλλουν δικαιώματα ελλιμενισμού με επιβάρυνση 100% επιπλέον του κανονικού δικαιώματος ελλιμενισμού. Ως μη συμβατικά Σκάφη θεωρούνται εκείνα τα Σκάφη των οποίων ο λόγος B / L, όπου Β το μέγιστο πλάτος και L το μέγιστο μήκος του Σκάφους, είναι μεγαλύτερος: 
(i) του 0,40 για σκάφη έως 10 μέτρα ολικού μήκους
(ii) του 0,35 για σκάφη μήκους από 11 έως 15 μέτρων
(iii) του 0,30για σκάφη ολικού μήκους από 16 έως και 25 μέτρων, 
(iv) του 0,22 για σκάφη ολικού μήκους από 26 μέτρα και πάνω. 
 
8.	ΤΙΜΟΛΟΓΙΟ ΛΟΙΠΩΝ ΠΑΡΕΧΟΜΕΝΩΝ ΥΠΗΡΕΣΙΩΝ
Για τις παρεχόμενες υπηρεσίες και διευκολύνσεις της μαρίνας Ναυταθλητικών Σκαφών Καλλιθέας ισχύουν τα ακόλουθα τιμολόγια :

8.1 Πάγιο παροχής ύδατος  
[bookmark: _Hlk188364628]για σκάφη έως 15,00 μέτρα 8,00€/μήνα 
για σκάφη από 15,01 έως 30μ: 17€/μήνα 
για σκάφη από 30,01 και άνω :35 €/ μήνα 



8.2	Τιμολόγιο ηλεκτρικής σύνδεσης

Πάγιο ηλεκτρικού ρεύματος  
για σκάφη έως 15,00 μέτρα 10,00€/μήνα 
για σκάφη από 15,01 έως 30μ: 12€/μήνα 
για σκάφη από 30,01 και άνω :30 €/ μήνα συμπεριλαμβανομένου του ΦΠΑ 
Η διοίκηση της Ναυταθλητικής Μαρίνας Καλλιθέας διατηρεί το δικαίωμα της τροποποίησης των χρεώσεων εφόσον κριθεί απαραίτητο

Οποιαδήποτε αύξηση τιμών των κυρίων παροχών Δ.Ε.Η, ΕΥΔΑΠ, αυτομάτως επιβαρύνει τον Πελάτη. 
Σε περίπτωση καθυστέρησης εξόφλησης, των λογαριασμών των παραπάνω παροχών, πέραν του μηνός, η διεύθυνση της Μαρίνας δικαιούται να προβεί στη διακοπή των παροχών χωρίς άλλη ειδοποίηση. Η επανασύνδεση γίνεται μετά την εξόφληση των λογαριασμών.

8.3	Τιμολόγιο δικαιώματος ανέλκυσης / καθέλκυσης/χρήση κεκλιμένης ράμπας
Η ανέλκυση σκάφους, η εναπόθεση του στον ειδικό χώρο της Μαρίνας και η καθέλκυση του, γίνονται κατόπιν άδειας της υπηρεσίας της Μαρίνας μετά από σχετική αίτηση του ενδιαφερόμενου. Για κάθε ανέλκυση / καθέλκυση που πραγματοποιείται από χώρο, που θα καθορίζεται κάθε φορά από τη Διεύθυνση της Μαρίνας, θα καταβάλλονται δικαιώματα χρήσης, όπως αναγράφονται στον παρακάτω πίνακα, ως εξής :
	ΜΕΤΡΑ  
ΜΗΚΟΥΣ 
	€ ΤΙΜΟΛΟΓΙΟ 


	Για σκάφη έως 9,99 μ
	 35,00 Ευρώ 

	Για σκάφη 10μ έως 14,99μ
	50,00 Ευρώ

	Για σκάφη άνω των 15μ
	80,00 Ευρώ



Για την ανέλκυση ή την καθέλκυση σκάφους με τη βοήθεια γερανού, ο ιδιοκτήτης του μηχανήματος υποχρεούται να καταβάλλει στη Μαρίνα τέλος χρήσεως των εγκαταστάσεων το οποίο υπολογίζεται σε 3,00 € ανά μέτρο μήκους του ανελκυόμενου ή καθελκόμενου σκάφους. 

Το ίδιο τέλος καταβάλλεται και από τους ιδιοκτήτες μικρών σκαφών εφόσον χρησιμοποιούν για την ανέλκυση ή καθέλκυση την όλισθον (γλίστρα) της Μαρίνας.

8.4.	Τιμολόγιο για την παραλαβή και διαχείριση αποβλήτων και καταλοίπων
Για την παραλαβή και διαχείριση αποβλήτων, οι χρεώσεις γίνονται σύμφωνα με το εκάστοτε εγκεκριμένο Σχέδιο Παραλαβής και Διαχείρισης Αποβλήτων και τις ισχύουσες διατάξεις. 


9.	ΤΡΟΠΟΣ ΠΛΗΡΩΜΗΣ
1. Η πληρωμή των δικαιωμάτων ελλιμενισμού και των λοιπών παρεχομένων υπηρεσιών γίνεται σε Ευρώ τοις μετρητοίς, με πιστωτική κάρτα ή με επιταγή τραπέζης ή άλλου αναγνωρισμένου πιστωτικού ιδρύματος στην Ελλάδα, σε διαταγή του ΔΗΜΟΥ ΚΑΛΛΙΘΕΑΣ΄΄» και πληρωτέα την ίδια ημέρα.
2. Η υποχρέωση καταβολής των δικαιωμάτων ελλιμενισμού αρχίζει την ημέρα έναρξης της σύμβασης ελλιμενισμού. Σκάφη με σύμβαση χρονικής διάρκειας πέραν των εξήντα (60) ημερών, που παραμένουν ελλιμενιζόμενα στον λιμένα, οφείλουν να προκαταβάλουν τουλάχιστον κάθε μήνα και εντός του πρώτου 10ημέρου αυτού τα δικαιώματα ελλιμενισμού, άλλως επιβαρύνονται με τόκους υπερημερίας. 
3. Την πρώτη ημέρα της χρονικής περιόδου για την οποία έχει συμφωνηθεί ο ελλιμενισμός του σκάφους τα δικαιώματα ελλιμενισμού και των λοιπών παρεχομένων υπηρεσιών καθίστανται ληξιπρόθεσμα και απαιτητά. Ο Φορέας διατηρεί το δικαίωμα λήψης κάθε νόμιμου, εξωδίκου ή δικαστικού μέτρου σύμφωνα με τις κείμενες διατάξεις για την είσπραξη αυτών.
4. Ο Φορέας Διαχείρισης της Μαρίνας, δύναται με απόφαση του Δημοτικού Συμβουλίου να προβαίνει σε ειδικές εκπτώσεις στα αναφερόμενα τιμολόγια παροχής υπηρεσιών ελλιμενισμού σε περίπτωση προπληρωμής αυτών.


[bookmark: _GoBack]10.	ΛΟΙΠΟΙ ΟΡΟΙ
10.1	Οι λέμβοι του ιδρύματος Σώμα Ελλήνων Προσκόπων απαλλάσσονται  των δικαιωμάτων ελλιμενισμού.
10.2    Τα επαγγελματικά σκάφη του Αλιευτικού Αγροτικού Συλλόγου Αγ. Νικόλαος απαλλάσσονται των δικαιωμάτων ελλιμενισμού
10.3	Το μειωμένο τιμολόγιο ισχύει εφόσον ρητά αναγράφεται στη σχετική σύμβαση ελλιμενισμού του σκάφους και για όσο χρόνο ισχύει η σύμβαση. 
10.4	Η απαλλαγή καθώς και έκπτωση αφορά τα δικαιώματα ελλιμενισμού και μόνον και όχι τις λοιπές παρεχόμενες υπηρεσίες.
Ο Φορέας Διαχείρισης της Μαρίνας, δύναται με απόφαση του Δημοτικού Συμβουλίου να προβαίνει στα αναφερόμενα τιμολόγια παροχής υπηρεσιών ελλιμενισμού σε ομίλους που προϋπήρχαν στο Φαληρικό όρμο να παραχωρεί για ειδικούς λόγους έκπτωση.  

 Παρακαλούμε όπως εισηγηθείτε προς το Δημοτικό Συμβούλιο τον καθορισμό  των τελών ελλιμενισμού και άλλων παρεχόμενων υπηρεσιών στη Ναυταθλητική Μαρίνα Καλλιθέας.




Ο ΑΝΤΙΔΗΜΑΡΧΟΣ 

